DOI: 10.14457/tu.the.2020.242
title: แผนธุรกิจนมถั่วเหลืองออร์แกนิกพร้อมดื่มผสม plant sterol

description: ในปัจจุบันนี้เนื่องจากประเทศไทยต้องเผชิญกับวิกฤตทางด้านสุขภาพไม่ว่าจะเป็นเรื่องฝุ่น PM2.5 หรือการแพร่ระบาดของเชื้อไวรัสโคโรนา 2019 (COVID-19) ทำผู้บริโภคเกิดความตระหนักด้านสุขภาพและเริ่มหันมาสนใจและใส่ใจดูแลสุขภาพของตนเองมากขึ้น โดยเฉพาะการเลือกรับประทานอาหารและเครื่องดื่มที่ดีต่อสุขภาพ เช่น การลดการบริโภคน้ำตาลและเกลือ การรับประทานโปรตีนจากพืช (plant base) แทนโปรตีนจากสัตว์ การบริโภคอาหารและเครื่องดื่มที่ผ่านกระบวนการแปรรูปน้อยที่สุด รวมถึงผู้บริโภคเริ่มหันมาสนใจสินค้าออร์แกนิกซึ่งเป็นสินค้าที่ได้จากธรรมชาติ เป็นมิตรต่อสิ่งแวดล้อม ปราศจากการปนเปื้อนของสารเคมีจึงทำให้ปลอดภัยในการบริโภคเมื่อพิจารณาปัญหาทางด้านสุขภาพของคนไทยพบว่า สาเหตุส่วนใหญ่ที่เป็นต้นตอของการเสียชีวิตในคนไทยนั้นเกิดจากการเป็นโรคไม่ติดต่อ (non-communicable diseases : NCDs) ซึ่งคือโรคที่เกี่ยวข้องกับหัวใจและหลอดเลือด เป็นโรคที่เกิดจากการสะสมของไขมันในหลอดเลือด ปัจจัยหลักที่ทำให้เกิดไขมันในเส้นเลือดมาจากคือ อายุที่มากขึ้น โรคทางกรรมพันธุ์ และพฤติกรรมการบริโภคเมื่อมีไขมันสะสมอยู่ตามผนังด้านในของหลอดเลือดก็จะทำให้หลอดเลือดบริเวณนั้นตีบแคบลง เลือดไปหล่อเลี้ยงบริเวณอวัยวะนั้นไม่เพียงพอ ในบางครั้งหากอนุภาคของมันแตกตัวกระจายเข้าสู่กระแสเลือดก็จะไปกระตุ้นกระบวนการแข็งตัวของเลือดทำให้เกิดลิ่มเลือดไปอุดตันหลอดเลือดบริเวณอื่น ๆ การลดไขมันในเส้นเลือดนั้นทำได้หลายวิธี หนึ่งในนั้นคือการรับประทาน Plant SterolPlant Sterol เป็นพฤษเคมีสกัดมาจากธรรมชาติ มีโครงสร้างทางเคมีคล้ายกับคอเลสเตอรอลในร่างกาย และเนื่องจากมีโครงสร้างคล้ายกับคอเลสเตอรอล จึงสามารถที่จะเข้าแย่งจับรวมตัวกับไมเซลล์ (Micelle) ในลำไส้เล็กและดูดซึมเข้าสู่กระแสเลือดแทนไขมันคอเลสเตอรอลตัวจริงได้ ทำให้คอเลสเตอรอลตัวจริงถูกดูดซึมได้น้อยลง ส่งผลให้ระดับคอเลสเตอรอลในเลือดลดลง กลุ่มงานวิจัยในหลายประเทศให้การรับรองว่า Plant Stanol เป็นสารช่วยลดระดับคอเลสเตอรอลในเลือดที่ปลอดภัยไม่ส่งผลข้างเคียงจากการรับประทาน เป็นข้อดีซึ่งแตกต่างจากการรับประทานยาลดระดับไขมันในเลือดแผนธุรกิจ นมถั่วเหลืองออร์แกนิกพร้อมดื่มผสม Plant Sterol จัดทำขึ้นเพื่อตอบสนองความต้องการการบริโภคเครื่องดื่มที่เป็นประโยชน์ต่อสุขภาพ โดยเสริม Plant Sterol ซึ่งสามารถลดคอเลสเตอรอลในเส้นเลือดได้ โดยการจัดตั้งบริษัท Soul Soy จำกัด ซึ่งเป็นผู้คิดค้นสูตรและพัฒนาสูตร รวมถึงเป็นผู้จัดจำหน่ายสินค้าภายใต้ตราสินค้า Soul Soy ที่ขนาด 225 มิลลิลิตร ราคา 35 บาท/กล่อง ช่องทางออฟไลน์จัดจำหน่ายในร้านค้าออร์แกนิกเพื่อสุขภาพ ช่องทางออนไลน์จำหน่ายบนแฟลตฟอร์ม Facebook และ Line Officialด้านกลยุทธ์ทางการตลาด เลือกกลุ่มเป้าหมายหลักเป็นกลุ่มผู้บริโภคที่บริโภคนมถั่วเหลืองออร์แกนิกเพราะต้องการเสริมสร้างสุขภาพร่างกายจากสารอาหารของนมถั่วเหลือง และให้ความสำคัญกับความเป็นธรรมชาติของสิ่งที่บริโภค โดยเน้นการให้ความรู้เรื่องโรค NCDs ซึ่งเป็นโรคไม่ติดต่อเกี่ยวกับไขมันในเส้นเลือด ต้องการให้ผู้บริโภคตระหนักถึงความน่ากลัวความอันตรายและผลกระทบที่เกิดขึ้นและเน้นการให้ความรู้ถึงคุณประโยชน์ของ plant sterol ผ่านช่องทางการสื่อสารทางสื่อสังคมออนไลน์โดยการสร้างคอนเทนต์ในรูปแบบวิดีโอและรูปภาพ ออกอีเว้นท์แสดงสินค้าในโรงพยาบาลและหน้าร้านค้าออร์แกนิก สำหรับ Key massage หลักที่ใช้ในการสื่อสารแก่ผู้บริโภค คือ “PLANT STEROL มีส่วนช่วยในการลดการดูดซึมคอเลสเตอรอล”ด้านกลยุทธ์ทางการเงิน บริษัท Soul Soy จำกัด ใช้เงินลงทุนเบื้องต้นประมาณ2,000,000 บาท เมื่อลองประมาณการณ์งบการเงินเป็นระยะเวลา 5 ปี พบว่า ในกรณีปกติ (Base case)นั้น ธุรกิจให้ผลตอบแทนโดยมีผลตอบแทนมูลค่าปัจจุบันสุทธิของธุรกิจ (NPV-Net Present Value) มีค่าเป็นบวก เท่ากับ 1,760,118 บาท มีอัตราผลตอบแทนภายในมีค่ามากกว่าต้นทุนทางการเงินของธุรกิจ (IRR-Internal Rate of Return) เท่ากับ 71.29% และมีระยะเวลาคืนทุนของธุรกิจ (PBPaybackPeriod) เท่ากับ 1.94 ปี ซึ่งสอดคล้องกับเป้าหมายทางการเงินที่ต้องการคือ ผลตอบแทนมูลค่าปัจจุบันสุทธิ (NPV) ของโครงการเป็นบวก อัตราผลตอบแทนของโครงการ (IRR) ของโครงการมากกว่าต้นทุนทางการเงิน (WACC) และมีระยะเวลาคืนทุน ภายใน 2 ปีนอกจากนี้ธุรกิจยังมีการทำแผนฉุกเฉินไว้สำรองเผื่อเกิดเหตุการณ์ไม่คาดคิดที่อาจส่งผลกระทบต่อธุรกิจได้อนาคตได้ ซึ่งสามารถทำให้มั่นใจได้ว่าธุรกิจนี้จะเติบโตและพัฒนาไปได้อย่างยั่งยืน